A lacuna de Gallocanta ye, con una largaria maxima de 7 km y una amplaria maxima de 2 km, a mayor lacuna natural d'a Peninsula Iberica y chunto con a lacuna de Fuentedepiedra (provincia de Malaga) a mayor lacuna salada d'Europa. Tien una fondaria meyana de 70 centimetros y maxima de 2 metros y ye un buen eixemplo de cuenta endorreica de montanya, ye decir que no tien salida a la mar. As suyas auguas proceden prencipalment de torrents soterranyos, por lo que a suya salinidat ye muit alta: diez vegadas superior a la de l'augua d'a mar, lo que fa que en periodos xutos se gosen formar en as suyas plachas crostas de sal.